হলুদ কার্ড কম দেখায় নক আউট পর্বে পৌঁছেছিল জাপান। বেলজিয়ামের বিরুদ্ধে প্রি কোয়ার্টার ফাইনালে নিজেদের নিংড়ে দিয়েও হারতে হয়েছে জাপানকে। হন্ডা, কাগাওয়াদের লড়াই শ্রদ্ধা আদায় করে নিয়েছে গোটা বিশ্বের।  

এই বিষয়ে অন্যান্য খবর

মেসিদের হারের পিছনে নাকি এই দুই তরুণী! আন্তর্জাতিক প্রচারমাধ্যমে তোলপাড়
মেসির হোটেলে রোনাল্ডোর ‘হানা’! মাঠের লড়াই গড়াল হোটেল পর্যন্ত


৯০ মিনিট দাঁতে দাঁত চেপে লড়ে গিয়েছে জাপান। দ্বিতীয়ার্ধে একটা সময় দু’ গোলে এগিয়ে গিয়েছিল জাপান। তখন হতবাক হয়ে গিয়েছিল বেলজিয়াম। কিছু বুঝে ওঠার আগেই বেলজিয়ামের জাল কাঁপিয়ে দিয়েছিল জাপান। জাপানি সমর্থকরা ধরেই নিয়েছিলেন কোয়ার্টার ফাইনালে পৌঁছচ্ছে তাঁদের দেশ। ভাবলেই তো আর হল না। ৯০ মিনিট শেষ হলে তবেই তো খেলার ফলাফল জানা যায়। 

ম্যাচের শেষে গ্যালারি পরিষ্কার করছেন জাপানি সমর্কথরা। 
দু’ গোলে পিছিয়ে থাকার পরে মরিয়া লড়াই শুরু করে বেলজিয়াম। পাঁচ মিনিটের ব্যবধানে দুটো গোল করে খেলায় সমতা ফিরিয়ে আনে বেলজিয়াম। ম্যাচের একেবারে শেষ লগ্নে কাউন্টার অ্যাটাক থেকে বেলজিয়াম জয়সূচক গোল করে কোয়ার্টার ফাইনালে পৌঁছে যায়। বেলজিয়াম জিতলেও, জাপান মন জিতে নেয় সবার। 

টুইটারে জাপানের ড্রেসিং রুমের একটি ছবি ছড়িয়ে পড়েছে ইতিমধ্যেই। সেই ছবিতে দেখা যাচ্ছে, জাপানের ড্রেসিং রুম ঝাঁ চকচকে। নোংরার নামগন্ধ পর্যন্ত নেই । ফুটবলাররা ড্রেসিং রুম পরিষ্কার-পরিচ্ছন্ন করে দিয়েছেন। রাশিয়াকে ধন্যবাদ জানিয়েছেন জাপানি ফুটবলাররা। 
ফুটবলাররা যেমন পরিষ্কার-পরিচ্ছন্নতার নজির রেখেছেন, তেমনি জাপানি সমর্থকরাও গ্যালারি পরিষ্কার করে দিয়েছেন। বেলজিয়ামের কাছে হেরে বিশ্বকাপ থেকে ছিটকে গিয়েছে জাপান। ফুটবলারদের লড়াই ও সমর্থকরা যে নজির রেখেছেন, তার জন্য হেরে গিয়েও জিতে গিয়েছে জাপান।